Nem bánom

Nem bánom már a forró könnyeket,

Melyek végigcsorogva arcomon

felidézik a fájdalomtól, veszteségtől

vérző szívemben az elmúlt, ködös éveket.

Nem bánom a szót, a sort, a hangot

A égő szemekkel is tisztán olvasott,

álmaimban dalolt dallamot;

A zongorajátékot, melódiát,

a rekviemet, a rapszódiát.

Nem bánom a sors oltárán feláldozott

égő, majd hamuvá váló áldozatot;

Nem bánom a tőrt, melyet

szívemben újra meg újra megforgatott;

Nem bánom már, ha nem hallják az imám;

Ha összekulcsolt kezem,

a sötétben elfúló hangon elmormogott

fohászom választ nem talál.

S már azt sem, ha összedől a világ,

Ha minden, ami számomra kedves,

minden mi kínos vagy gyötrelmes romokban áll.

De azt sem, ha a Föld csak forog tovább,

Ha újból kisarjad minden hajtás, virág,

Ha kivirul az élet egy jobb világ hajnalán,

S én maradok egyedül, nélküled.

Árván.