teNger kék

Látlak.

Végig pillantok fényes fehér bőrödön.

Mintha ismernélek.

Lassan olyan vagyok, mint a kopott festék a körmödön.

Egyre ritkábban, színezem napjaid élettel.

Én csak egy szakasz vagyok a színek permutációjában, amely idők múlva vissza-visszatér.

Ebben a szent pillanatban csend van.

A két anyajegyedre fókuszálok a karodon.

Egy új változat vagy régi beütéssel.

Úgy érzem, ha órákig figyelnélek, csak sejteném, de nem tudnám, mit fogsz előre tenni.

Mintha ismernélek.

Az acetonos vatta pamacsaidban fogok a semmibe veszni.

Wu-Tang

Január volt.

Hajnalban elszöktem otthonról pestre.

A deepweben sem találtál volna meg, mert olyan mélyen voltam.

A kurva drága bakancsomról az olaj csepp esett le,

S a nagyváros közepén én hülye vágytam a csendre.

Akkortájt a szívem hangja volt a legmélyebb basszus szólam,

Szóval, ha akkor egy barlangba megyek be,

Ugyanúgy a hangzavar lesz, ami ott van.

A legmélyebb szarból magamhoz ordítva szóltam,

És elindultam haza még az nap este.

Más ember ilyenkor vágyna pár felesre,

De én csak kussra vágytam, és maradtam józan.

A szívem vert, mint valami drog,

Az összes gondolatom ótvar.

De jöttél Te fejeden a sapkával,

Azzal szemezve sétáltam tovább.

Fejem kitisztult mondtam is hogy:- jól van.

Arról a napról az emlékek nagy része a WC lefolyóban

De a kép, ahogy állsz fejeden a WU ,

Egy életre benne van az eszemben ott bent…

Örökre ott van.

Új é(v)(g)

Fények hullámoznak a busz ablakán.

Olyan mintha látnám, ahogy hozzám szólsz.

Pedig még soha nem kerültél szemeim elé, és még a hangod sem hallottam.

Ma délután az ég is legalább olyan szép volt, mint ez a látvány.

Itt-ott piroslott, ahogy arcod is biztosan ebben a rideg hidegben,

Másutt pedig a felhők mögül tört elő a nap sugara.

Abban is biztos vagyok, hogy Te is pont így sugárzol.

Azt hiszem, ma téged láttalak.

Egyszer szótlanul bámultál rám, később pedig halkan énekeltél mellettem.

Minden nap közelebb vagyok a halálhoz, mint ahhoz is, hogy egyszer hozzám is érj.

Ne csak halljalak vagy lássalak.

Mindezek után csak hirtelen gyorsan szeretnék meghalni, hogy soha ne felejtselek.

S majd egy új életben, nem kell megint keresselek.

Júlia csodaországban

Leugrottam szívem magaslatáról,

Felfelé zuhanok a saját mélységembe.

 Egzisztenciám lassan behatárol,

 És nem emlékszem már a képzelt szépségedre.

 Bennem a mély űr, rajta kék lepedő,

 És fehér atléták lebegnek testem fölött.

Álmomban mindig a hozzád vezető

Nyulat keresem, de Ő valahogy elszökött.

 Semmihez csapódva, zuhanás után,

Elnyel engem a sötétség, s csillagok fénye

 Néz arcomba, rájuk pillantok bután,

S bevillan hajnali arcod gyönyörű képe.

 Azt ismered, hogy leugrottam onnan?

A zuhanás nem számít csak a földet érés.

Minden emléknél szívem lassan dobban,

Te vagy a képzelet, a zuhanás, az emlék…

S picinyke űr melybe lelkem csobban.

Fura

Álmomban láttam.

Kétszer is, tudom jól, hiszen az én fajtám volt.

Azóta várom, hogy újra lássam.

Nyár

A nyár soha sem lesz olyan, amilyennek szeretném.

Nem lesznek füsttel festett fergeteges éjszakák,

Sem búzatáblás naplementék.

Nem lesznek folyó menti kellemes hűvösök,

Ahol a víz tükrében látom a kakaós rendszerünk zegzugait.

Senki sem táncol majd közép Amerika ritmusaira, s én sem leszek mámorító szív rumodnak rabja.

Senki sem fújja majd kátrányos füstjét az arcomba szerelmesen, s jómagam nyelvét sem marja majd szét a sav.

Szívbillentyűim sosem játszanak majd Chopint, miközben a narancs-vörös ég, pupilla választó dallamait festem.

Sosem leszek napkeltekor a legmagasabb ponton, egy végig táncolt város szagú éjszaka után.

Sohasem lesz a nyár olyan, amilyennek szeretném. Még akkor sem, ha ilyen.

A nyár újdonsült vágyaim lassú kudarca.

Mindig.

A nyár soha sem lesz olyan, amilyennek szeretném.

Bohóc

Bohócként tekertem egy piciny triciklin, az út szélén az esőben, porban, márványtömbbel a hátamon. A márványtömb nehéz volt, de jómagam csak tekertem, talán érezni sem véltem.

S mikor megláttam a panelházak hétköznapi fényét a gyárfüst mögül, hirtelen hátra estem s hanyatt fekve csodáltam az eget.

Ekkor fejemhez pisztolyt fogtam.

Nagyot durrant.

A bohóc pedig először nevetett.

Drog

Két lány volt.

Halott testvérek. Azt hiszem.

Két száj szólt.

A kanapén fekve halk hideg

Suttogás az utolsó.

Én csak hát,

Mostam a padlót tovább.

Szép marhát

Láthatott szobán

Az Isten.

Rend van most.

Az érből füst nem folyik.

Szebb ha ott

Hagyom kettejük szolid

Élet végét.

Eltűntem én,

De láttam hogy sírnak a szülők.

S e szűk, szerény

Életem el züllött.

Öröm ha nincs tovább.

Tévedtem.

Csak egyikük volt halott.

Szétszedte

Agyam velejét a sokk,

Vér folyt mindenütt.